मोहम्मद मोरसी के अनुसार अप्रैल महीने के आख़िरी हफ्ते में संसदीय चुनाव कराए जाएंगे.राष्ट्रपति द्वारा दिए गए एक आदेश के अनुसार आम चुनावों के लिए मतदान 27 अप्रैल से शुरू होगा और जून महीने के अंत तक चलेगा.जैसा कि पहले के चुनावों के दौरान हुआ है इस बार भी चुनाव के लिए मतदान विभिन्न कई चरणों में होगा क्योंकि चुनाव अधिकारियों की संख्या में काफी कम है.विशेषज्ञों के अनुसार मोहम्मद मोरसी और उनके मुस्लिम ब्रदरहुड आंदोलन को उम्मीद है कि देश में संसदीय चुनाव कराए जाने के फैसले से उनके खिलाफ़ उठ रही आवाज़ें और सड़कों पर हो रहे प्रदर्शन पर रोक लगाएगी.पिछले साल के दिसंबर महीने में ही मिस्र में इस्लामी समर्थित नए संविधान को अपनाया गया था, हालांकि इस पर कई गुटों के अधिकारों की रक्षा ना कर पाने का आरोप लगाया गया.मिस्र का समाज राष्ट्रपति मोहम्मद मोरसी के इस्लामी समर्थकों और उदारवादी विपक्षियों के बीच बँटा हुआ है.इस विभाजन और गहरे मतभेद के कारण मिस्र में लंबे समय से तनाव, असुरक्षा और आर्थिक संकट की स्थिति बनी हुई है.राष्ट्रपति के आदेश के अनुसार 6 जुलाई को मिस्र में नए संसद का गठन हो जाएगा.